**Ordinær generalforsamling i Grundejerforeningen Strandholm**

Dato: Torsdag den 20. april 2023  
Sted: Engstrandskolens lærerværelse

De fremmødte startede med at godkende dagsordenen.

***Ad 1) Valg af dirigent***  
Anne Munch blev valgt som dirigent og Trine Larsen som referent.Det blev påpeget, at der på indkaldelse til generalforsamling ikke var påsat dato på det brev, der var postomdelt, hvilket skal være påtegnet. Det blev besluttet at fortsætte trods dette punkt.

***Ad 2) Bestyrelsen beretning for det forløbne år, v. formand Lenni Grønberg***  
Juledag for grundejere  
Der blev i december afholdt en hyggelig juleafslutning for alle grundejere i Strandholm. Fremmødet var ikke stort, men det blev en hyggelig dag.

Høringssvar ang. motorvejsstøj  
Bestyrelsen har indgivet et høringssvar til planerne om en udvidelse af Amager-motorvejen. Det ligger offentligt tilgængeligt på grundejerforeningens egen hjemmeside.

Byggegrunden på Strandholms Alle og Krebsevej  
Bestyrelsen er i dialog med Kommunen omkring byggeriets forløb, herunder ordentlighed og ryddelighed.

***Ad 3) Forelæggelse af årsregnskab med revisors påtegnelse til godkendelse***

Der er stadig udfordringer med at få adgang til alle grundejerforeningens midler i banken. Men det er nu klart, at der er 3 konti, en med likvide midler, et depot og en investeringskonto. Der er p.t. kun adgang til den første konto med likvide midler, der står ca. 34.000 kr. Det forventes, at få adgang snarest. Og herefter fremlægge regnskab efter forskrifterne – hvilket på generalforsamlingen mundede i, at regnskabet manglede og af denne årsag ikke kunne godkendes.

Redegørelsen af de fremmødte blev godtaget, men det blev besluttet, at så hurtigt som muligt, når bestyrelsen har fået adgang til alle foreningens bankkonti, udarbejdes et regnskab for 2021 og 2022, der sendes til revisor og herefter præsenteres for grundejerforeningen.

***Ad 4) Valg af medlemmer til bestyrelsen samt bestyrelsessuppleanter, herunder revisorsuppleant.***  
Anne Munch, Krebsevej 32, forsætter som næstformand og Jonas Ekelund Andersen, Krebsevej 43, fortsætter som kasserer.

Hanne Nielsen, Strandholms Alle 22, fortsætter som suppleant til bestyrelsen (der fortsættes med en suppleant – der var tidligere to).

Der fortsættes til gengæld med to revisorsuppleanter: ny revisorsuppleant er hhv. Jan Andersen, Strandholms Alle 32 og Uffe Rasmussen, Krebsevej 43 A.

***Ad 6) Fastsættelse af det kommende års kontingent***

Det blev besluttet at fortsætte grundejerforeningen uden betaling af kontingent.

***Ad 7) Indkomne forslag***

Der var ingen indkomne forsalg

***Ad 8) Eventuelt***

Bestyrelsen ønsker en konstruktiv drøftelse af fremtidige aktiviteter, herunder hvilke forventninger man som grundejer har til bestyrelsen?

Blandt deltagerne var der opbakning til arrangementer med socialt formål.

* Evt. se nærmere på det nye Kulturhus Risbjerggård ved et fælles besøg i deres nye restaurant
* Formand Lenni Grønberg kommer med oplæg til en sommerfest/evt. i efteråret
* Fællesspisning med mad udefra, eller sammenskuds.